ദുരിതാശ്വാസ ക്യാമ്ബുകളിലേക്ക് വസ്ത്രങ്ങള് നല്കി അരൂര്: ജില്ലയിലെ ദുരിതാശ്വാസ ക്യാമ്ബുകളില് വിതരണം ചെയ്യുന്നതിന് അരൂരിലെ സീഫുഡ് വ്യവസായികള് വസ്ത്രങ്ങള് നല്കി.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ എക്സ്പോര്ട്ടേഴ്സ് അസോസിയേഷന്, ചേംബര് ഓഫ് കേരള സീഫുഡ് ഇന്ഡസ്ട്രി എന്നീ സംഘടനകള് സംയുക്തമായാണ് കലക്ടര് എ. അലക്സാണ്ടറിന് വസ്ത്രങ്ങള് കൈമാറിയത്. അരൂരിലെ വ്യവസായികള് നടത്തിവരുന്ന സഹായങ്ങള് പ്രശംസനീയമാണെന്ന് കലക്ടര് പറഞ്ഞു. കോവിഡ് ഒന്നാം തരംഗസമയത്ത് ചേംബര് ഓഫ് കേരള സീഫുഡ് ഇന്ഡസ്ട്രി 98 ലക്ഷം രൂപയുടെ ഭക്ഷ്യധാന്യക്കിറ്റുകള് വിതരണം ചെയ്തിരുന്നു. കൂടാതെ സംഘടനകള് കൂട്ടായി 10 ലക്ഷം രൂപയുടെ സഹായവും നല്കി. ഓക്സിജന് സപ്ലൈ മീറ്ററുകള്, മാസ്കുകള്, പള്സ് ഓക്സിമീറ്ററുകള് എന്നിവയാണ് പ്രധാനമായും വിതരണം ചെയ്തത്. സീഫുഡ് വ്യവസായികളുടെ കൂട്ടായ്മയുടെ ചെയര്മാന് ജോസഫ് സക്കറിയ കലക്ടര്ക്ക് വസ്ത്രങ്ങള് കൈമാറി. എക്സ്പോര്ട്ടേഴ്സ് അസോസിയേഷന് പ്രതിനിധി പ്രേംചന്ദ് ഭട്ട്, ചേംബര് ഓഫ് കേരള സീഫുഡ് ഇന്ഡസ്ട്രി സംസ്ഥാന പ്രസിഡന്റ് ജെ.ആര്. അജിത്, ടി.കെ. നാസര് എന്നിവര് സംബന്ധിച്ചു. ചിത്രം... ആലപ്പുഴയിലെ ദുരിതാശ്വാസ ക്യാമ്ബുകളില് വിതരണം ചെയ്യാനുള്ള വസ്ത്രങ്ങള് അരൂരിലെ സീഫുഡ് വ്യവസായികള് നല്കുന്നു